


**העסקת עובדים עם מוגבלות- עכשיו מיישמים   
ניסוח מודעת דרושים**

על מנת לוודא שניסחתם את מודעת הדרושים שלכם כך שתותאם גם למועמדים עם מוגבלות,   
בדקו האם ביצעתם את הפעולות הבאות:

* הגדרת דרישות התפקיד בצורה ברורה לפני ניסוח המודעה.
* הצגת מידע במודעת הדרושים אודות סביבת העבודה, למשל- האם מקום העבודה סגור או פתוח?   
  מהן דרכי ההגעה? האם הסביבה מונגשת? האם אופי העבודה במקום דינאמי או רגוע?
* ציון הכישורים הנדרשים תוך הבחנה בין כישורים הכרחיים לביצוע התפקיד לבין כישורים משניים המהווים רק יתרון עבור המועמד.
* ציון התחומים בהם קיימת גמישות בתנאי העבודה (כמו: היקף המשרה, משמרות, שעות עבודה).
* הנגשת המודעה ללקויי ראייה ועיוורי צבעים- למשל באמצעות הבחנה (קונטרסט) בין טקסט ורקע ובחירת סוג גופן אריאל או דויד בגודל 12 לפחות.
* מתן אפשרות להגשת מועמדות למשרה במספר ערוצים, כגון מייל, טלפון או מסרון.
* ציון נכונות ליצור קשר במסרון ולא רק טלפונית.
* ציון נכונות הארגון לבצע התאמות כדי לשלב עובדים עם מוגבלות במשרה.
* ציון נכונות הארגון למתן העדפה מתקנת, למשל: "תינתן עדיפות לאנשים עם מוגבלות" או "המודעה מיועדת למועמדים עם מוגבלות".
* התאמת טפסי הגשת מועמדות למשרה (במידה וישנם) למועמדים עם מוגבלות.
* התייעצות עם [מרכזי התמיכה למעסיקים](http://www.mtlm.org.il/) בכל דילמה או שאלה לגבי ניסוח המודעה ופרסומה .

**  
  
לקוח מתוך המדריך המלא להעסקת עובדים עם מוגבלות:**

**economy.gov.il/DisabilityEmploymentGuide**